**Referat**

**Generalforsamling den 10/10 2020 kl. 13-15**

**Karolinelund**

**1.** **Velkomst**

2. **Valg af ordstyrer og referent**

Ordstyrer Helle, have 80.

Referent Stine, have 36.

**3.** **Årsberetning**

Året startede normalt, og vi nåede byde nye medlemmer velkommen. Der har været meget kreativitet og arbejdsglæde generelt indtil vi også i Byhaven blev ramt af Coronaen.

Dette har gjort, at vi har måtte gøre mange ting anderledes, end vi plejer. Bestyrelsen har forsøgt at orientere så godt som muligt om situationen under corona-nedlukningen – derfor også de usædvanligt mange mails fra bestyrelsen.

Ros til medlemmerne – der har generelt været god adfærd i haverne og mange har vist god tålmodighed i situationen.

Svind i redskaber er forsøgt synliggjort ved oversigten på døren. Der forsvinder færre redskaber end tidligere. Mange tak for det.

Bestyrelsen har brugt meget tid på at forberede flytningen – og arbejdet fortsætter.

**4.** **Økonomi**

Årsopgørelse samt budget for 2021 blev gennemgået. Generelt er der i år ikke brugt så mange penge, da der er sparet op til flytningen. Hvis vi får penge fra fonde, vil det frigive penge til nyindkøb.

Hvis nogen opsiger haver uden at haven bliver ryddet, tilbageholdes depositum, og det overgår til vores driftsbudget. Det kan give ekstra midler næste år.

Vi forventer ikke at måtte sætte kontingent op næste år, da vi har en opsparing, som vi kan bruge af, hvis vi ikke får penge fra fonde.

I dag er der ca. 14.500 kr. på kontoen med depositum (kun nogle medlemmer har betale depositum).

Da TULIP er en risikovirksomhed, må vi maks. være 90 medlemmer.

Fremadrettet ønsker vi kun, at der fremgår ét navn på kontrakten, da vi ellers kan risikere kun at have plads til vænsentlig færre medlemmer, hvis der står flere på kontrakten.

Mulighed for kontigentforøgelse? Kontingentet blev hævet sidste år.

Vi ønsker at være haver for alle, og nogle vil mene, at det er for mange penge med både kontingent og depositum.

Der er problemer med, at nogen ikke rydder lod, når de flytter. Derfor skal der indbetales depositum – så det gør lidt ’ondt’. Men det er svært at sætte en stopper for, at nogen stopper uden at rydde loddet.

Et medlem ønsker ønskes et øget fokus på, at haverne skal passes ordentligt.

5. **Valg til bestyrelsen**

2 mellemmer træder ud af bestyrelsen (Helle, formand og Britha, bestyrelsesmedlem).

Der ønskes 2-3 nye bestyrelsesmedlemmer.

Ind træder i stedet:

Melanie, havelod 51,

Verner, havelod 112,

Christian, havelod 40.

Tak for indsatsen til de, der træder ud af bestyrelsen.

Og tak til de nye medlemmer, der melder sig til bestyrelsen.

**6.** **Å-projektet**

Aalborg Kommune vil blotlægge åen i Karolinelund, hvilket medfører at vi skal flytte. Bestyrelsen er i dialog med Aalborg Kommune om projektet, men kan pt. desværre ikke sige så meget konkret.

Aalborg Kommune fortæller, at anlægsarbejderne starter i april 2021 og varer ca. 1 år. På nuværende tidspunkt er åen i høring ift. Vandløbsloven (findes på kommunens hjemmeside). I denne fremgår kun projektet vedr. åen. Kommunen forventer at lægge information på hjemmesiden vedr. helhedsplanen for haven (inklusiv vores haver) inden længe. Når bestyrelsen får kendskab til dette, fremsendes dette til medlemmerne.

Haverne ved perron og skur skal flyttes – måske også nogle på den anden side.

Vi søger fonde til flytningen af skuret.

Vi får stillet nyt areal til rådighed ved bakken og parasollerne, foruden det lille afsnit af haverne. Kommunen skal søge penge til at fjerne bakken. Måske flyttes stier i området? Aalborg Kommune er stadig ved at tegne på projektet.

Bestyrelsen forventer, at vi kan afvente at rydde lodderne, når vi flytter.

Projektlederen ved Aalborg Kommune har talt om, at holde et informationsmøde, hvor alle foreninger mv. i karolinelund kan komme og høre om projektet og stille spørgsmål. Det kan være udfordret, hvis forsamlingsforbuddet fortsætter.

Når bestyrelsen får mere relevant information fra Aalborg Kommune, fremsendes dette til medlemmerne.

**Principper for fordeling af haver og nye kontrakter**

Eksisterende medlemmer får nye havelodder, før nye medlemmer tilbydes havelodder.

Alle får ny kontrakt – så der gælder samme vilkår for alle, herunder skal alle indbetale depositum.

Bestyrelsen foreslår en af de nedenstående to modeller for fordeling af havelodder:

- Lodtrækning

- Havelodder fordeles fortløbende fra den ene ende i haven, til den anden.

Ved begge muligheder vil der være en dag i foråret, hvor man kan evt. kan vælge andet ledigt lod, eller bytte med et andet medlem.

Resultat af afstemning:

Lodtrækning: 10 stemmer.

Fortløbende fordeling: 0 stemmer.

Bestyrelsesmedlemmer deltog ikke i afstemningen.

Det vedtages, at lodderne på det nye areal fordeles ved lodtrækning.

Der ønskes information på Facebook for regler for brug af arealerne – det findes på hjemmesiden. Bestyrelsen får lagt gældende regler på Facebook også.

**7.** **Indkomne forslag**

Jane, have 61: Indkøb af en fælles “Weber go anywhere gasgrill”

Bestyrelsen støtter forslag, der kan skabe større sammenhold – men der er risiko, for at grillen forsvinder.

På nuværende tidspunkt vurderes det ikke, at økonomien er til dette – medmindre vi får midler fra fonde, der kan dække udgifterne til flytningen.

**9.** **Eventuelt**

Der opfordres til, at vi alle bliver bedre til, at hilse på hinanden, når man er i haven.